Brest (Frankräich)
Brest ass eng Stad an en Hafen an der Bretagne a Frankräich an huet ronn 150.000 Awunner. Si gehéiert zum Departement Finistère (Nr. 29). Wéinst hirer protegéierter Lag an der Rade de Brest, eng Bucht am Atlantik, déi déif an d'Land erageet, ass Brest zanter Joerhonnerten e bedeitenden Hafe vun der franséischer Marinn. Haut ass Brest nach Stëtzpunkt vun der franséischer Atlantikflott an e wichtege kommerziellen Hafen.

Als gréisst Stad am westlechen Deel vun der Bretagne zielt Brest zu de wichtegen Industrie- an Handelszentren. D'Stad huet och eng Universitéit (Université de Bretagne Occidentale, kuerz UBO) an aner Héichschoulen a Fuerschungsinstituter.

Fotoalbum vu Brest 

 Recouvrance-Bréck

Um Spaweck 

 
Uertschaften déi d'Légion d'honneur kruten
Uertschaften déi d'Croix de guerre 1939-1945 kruten
Etappestied vum Tour de France
Uertschaften an Territoiren déi d'Médaille de la Résistance française kruten